CELEX: 62015TN0307
Language: fi
Date: 2015-06-05 00:00:00
Title: Asia T-307/15: Kanne 5.6.2015 – 1&1 Telecom v. komissio

20150731042616992015/C 270/443072015TC27020150817FI01FIINFO_JUDICIAL20150605353621Asia T-307/15: Kanne 5.6.2015 – 1&1 Telecom v. komissio
 ---documentbreak--- C2702015FI3510120150605FI0044351362Kanne 5.6.2015 – 1&1 Telecom v. komissio
   (Asia T-307/15)2015/C 270/44Oikeudenkäyntikieli: englanti
      Asianosaiset
   
   
      Kantaja: 1&1 Telecom GmbH (Montabaur, Saksa) (edustajat: asianajajat J. Murach, J. Schmidt ja R. Klotz sekä solicitor P. Alexiadis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan asiassa nro COMP/M.7018 – Telefonica Deutschland/E Plus 2.7.2014 annetun Euroopan komission päätöksen C(2014) 4443 (jäljempänä päätös), jolla Telefónica Deutschland Holding AG:n ja EPlus Mobilfunk GmbH & Co. KG:n välinen keskittymä todettiin yhteismarkkinoille ja ETA-sopimuksen toimintaan soveltuvaksi sillä edellytyksellä, että Telefónica noudattaa päätöksen liitteissä mainittuja sitoumuksia
         
      
            —
         
         
            velvoittamaan komission vastaamaan omista oikeudenkäyntikuluistaan sekä korvaamaan kantajan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
            1.
         
         
            Ensimmäinen kanneperuste perustuu siihen, että määrittäessään sitä, haittaako keskittymä merkittävästi toimivaa kilpailua, komissio rikkoi olennaisia menettelymääräyksiä jättämällä perustelut esittämättä, mukaan lukien komission huolellisuusvelvollisuus, ja sovelsi unionin yrityskeskittymien valvontaa koskevia sääntöjä ilmeisen virheellisesti seuraavilta osin:
            
                     —
                  
                  
                     keskittymän vertikaalisten vaikutusten arvioinnin tekemättä jättäminen
                  
               
                     —
                  
                  
                     sen toteamuksen tueksi esitettyjen perustelujen riittämättömyys, jonka mukaan ei ole tarpeen tutkia, haittaako keskittymä merkittävästi toimivaa kilpailua matkaviestinverkkoon pääsyn ja nousevan liikenteen tukkumarkkinoilla Saksassa
                  
               
                     —
                  
                  
                     perustelujen riittämättömyys niiden päätelmien osalta, jotka tehtiin horisontaalisen yhteensovittamisen vaikutuksista matkaviestinverkkoon pääsyn ja nousevan liikenteen tukkumarkkinoihin sekä matkaviestinpalvelujen vähittäismyyntimarkkinoihin Saksassa.
                  
               
      
            2.
         
         
            Toinen kanneperuste perustuu siihen, että komissio teki vakavia oikeudellisia virheitä sekä ilmeisiä arviointivirheitä, kun se
            
                     —
                  
                  
                     hyväksyi Telefónican ehdottamat lopulliset sitoumukset
                  
               
                     —
                  
                  
                     totesi, että näillä lopullisilla sitoumuksilla ratkaistaisiin kokonaisuudessaan toimivaan kilpailuun kohdistuva merkittävä haitta
                  
               
                     —
                  
                  
                     hyväksyi keskittymän sillä edellytyksellä, että Telefónica noudattaa lopullisia sitoumuksia.
                  
               
      
            3.
         
         
            Kolmas kanneperuste perustuu siihen, että komissio käytti päätöksensä antaessaan toimivaltaansa väärin, kun se otti huomioon kilpailuun liittymättömät poliittiset näkökohdat sen sijaan, että se olisi pyrkinyt perussopimuksissa ja yrityskeskittymien valvonnasta annetussa unionin asetuksessa (
                  1
               ) mainittuihin tavoitteisiin.
         
      (
         1
      )	Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EUVL L 24, s. 1).